JMT โตสวนเศรษฐกิจ! สบจังหวะซื้อหนี้ต้นทุนต่ำช่วง NPL พุ่ง “เคจีไอ” เคาะเป้า 40 บ.
JMT โตสวนเศรษฐกิจ! สบจังหวะซื้อหนี้ต้นทุนต่ำช่วง NPL พุ่ง "เคจีไอ" เคาะเป้า 40 บ.
JMT โตสวนเศรษฐกิจ! สบจังหวะซื้อหนี้ต้นทุนต่ำช่วง NPL พุ่ง "เคจีไอ" เคาะเป้า 40 บ.
6 ส.ค. 2563

บริษัทหลักทรัพย์เคจีไอ (ประเทศไทย) ระบุในบทวิเคราะห์ (6 ส.ค.2563) โดย แนะนำ “Outperform” บริษัท เจ เอ็ม ที เน็ทเวอร์ค เซอร์วิสเซ็ส จำกัด (มหาชน) หรือ JMT ให้ราคาเป้าหมาย 40 บาท โดยมองว่าเป็นหุ้นที่เติบโตสวนกับวัฏจักรธุรกิจ ทั้งนี้ ประมาณ 90% ของธุรกิจ JMT อยู่ในธุรกิจการติดตามหนี้ (15%) และบริหารจัดการหนี้ด้อยคุณภาพ (75%) ซึ่งจะได้ประโยชน์จากภาวะเศรษฐกิจที่อ่อนแอลง ทั้งในแง่การเติบโตของพอร์ต และ margin ที่เพิ่มขึ้น
โดยในส่วนของธุรกิจการติดตามหนี้นั้น JMT ให้บริการติดตามหนี้เพิ่มขึ้นในปี 2562 เป็น 4.4 หมื่นล้านบาท (จาก 2.8 หมื่นลบ.ในปี 2561) และมีสัญญาณเพิ่มขึ้นต่อเนื่องในปี 2563 ด้วยการติดตามหนี้ 2.8 หมื่นล้านบาท ในไตรมาส 1/2563 โดยมีอัตราความสำเร็จในการติดตามหนี้ที่ประมาณ 5-10% ของหนี้เรียกเก็บ และคิดค่านายหน้าอยู่ในช่วงประมาณ 10-17% โดยรายได้จากธุรกิจนี้เติบโตเฉลี่ยอยู่ที่ประมาณ 25% ต่อปี เราคาดว่า JMT จะมีหนี้รับจ้างติดตาม 6 หมื่นล้านบาทในปีนี้ และ 6.7 หมื่นล้านบาทในปีหน้า (โดยใช้สมมติฐานอัตราค่านายหน้าในการติดตามหนี้ที่ 16.5%)
ถึงเวลากวาดซื้อหนี้ด้อยคุณภาพเพื่อสร้างการเติบโตรอบใหม่ 
สำหรับ รายได้จากธุรกิจบริหารหนี้ด้อยคุณภาพเร่งตัวขึ้น โดยมีอัตราการเติบโต 38% CAGR ในช่วง 3 ปีที่ผ่านมา และมีอัตราผลตอบแทน (Yield) อยู่ที่ประมาณ 30% (สูงกว่า BAM 2 เท่า) โดยที่ yield ของ 32% ทั้งนี้ JMT ใช้เงินสด 2.6/3.4 พันล้านบาทซื้อหนี้ด้อยคุณภาพมาในปี 2562/63 (ที่ราคาซื้อประมาณ 10-12% ของมูลหนี้) ทำให้พอร์ตหนี้ด้อยคุณภาพคงค้างในปัจจุบันอยู่ที่ประมาณ 8.3 พันล้านบาท(บันทึกตามมูลค่าทางบัญชี) ทั้งนี้ ภาวะเศรษฐกิจที่อ่อนแอลงจากสถานการณ์ Covid-19 จะทำให้มี NPL จากทั้งธนาคารและสถาบันการเงินประเภท non-bank ท่วมเข้าในตลาดอย่างมากมายในปี 2563/64 ซึ่งจะส่งผลดีกับ JMT เพราะเป็นโอกาสให้เลือกซื้อหนี้ด้อยคุณภาพเข้าพอร์ตได้อีกมาในราคาที่ถูกลง ทั้งนี้หากใช้สมมติฐานว่าบริษัทจะใช้เงินสด 5/6.5 พันล้านบาทเพื่อซื้อสินทรัพย์ตุนเข้าพอร์ตในปี 2563/2564 สอดคล้องกับกระแสเงินสดของบริษัท โดยไม่มีภาระทางการเงินที่ระดับ D/E น้อยกว่า 1.5 เท่า
ทั้งนี้ ประเมินมูลค่าหุ้น JMT โดยอิงจาก P/E และ PEG โดยมองว่าเศรษฐกิจที่อ่อนแอลงจะทำให้บริษัทสร้างผลตอบแทนพิเศษได้ และมีแนวโน้มเติบโตอย่างแข็งแกร่ง ทั้งรายได้และกำไรของบริษัทเติบโตอย่างมากหลังปี 2559 เมื่อบริษัทเข้าซื้อหนี้ด้อยคุณภาพที่กลายมาเป็น NPL หลังนโยบายรถคันแรก โดยรายได้และกำไรของ JMT โตถึงประมาณ 35% CAGR ในช่วงสามปีที่ผ่านมา เราใช้ P/E ที่ 35 เท่า จาก fully-diluted EPS (ใกล้เคียงค่าเฉลี่ยระยะยาว) คิดเป็น PEG ที่ 1 เท่า ซึ่งทำให้ได้ราคาเป้าหมายที่ 40 บาท (P/E ที่ 35 เท่า และ PEG ที่ 1 เท่า)
Risks
Dilution ของราคาหุ้นและกำไรจากการแปลงวอร์แรนต์ ซึ่งในอดีตจะเกิดขึ้นทุก ๆ สองปี ต้นทุนการตัดจำหน่ายของเงินลงทุนเปลี่ยนแปลงไปทำให้ margin เปลี่ยน และค่าเผื่อการด้อยค่าของหนี้มีหลักประกัน